open-index/open-wikipedia-markdown huggingface dataset:
Sinus Missisquoiensis

[thumb|[Lacus Camplenius, Sinu Missisquoiense in regione septentriorientali sito.]]
[thumb|upright=1.5|*Carta Lacus Camplenii sub castello* ([Francice "Carte du Lac Champlain depuis le Fort").]]
**Sinus Missisquoiensis** (a vocabulo Abenakico, 'multae aves aquatiles' significans) est corpus aquae in septentrione Lacus Camplenii parte situm, ad orientem ostii lacus patens, ubi Fluvius Richelaeus oritur. Diametrum est circa 5 chiliometra. Sinus in binas partes dividitur, quarum una in Quebeco in Canada, altera in Monte Viride in Civitatibus Foederatis patet. Praecipuum oppidum in eius ripis est Venetiola, maior locus celeber aestivus. Flumen eiusdem nominis in sinum defluit, ac Refugium Ferarum Nationale Missisquoiense in latere Americano patet. Samuel Camplenius, primus Novae Franciae gubernator, fuit primus Europaeus qui regionem exploravit. 

## Notae

### Nexus externi
*"Missisquoi National Wildlife Refuge." *U.S. Fish & Wildlife Service.*
*"Profils historiques du bassin versant de la Baie Missisquoi." *Le Wiki de la Baie Missisquoi.*

Categoria:Res geographicae Montis Viridis
Categoria:Sinus Canadae
Categoria:Sinus Civitatum Foederatarum
Citalopramum

**Citalopramum** est substantia psychoanaleptica, antidepressiva et inhibitor reabsorptionis serotonini selectivi. Quae ad conturbationem obsessionem-compulsionem et phobias curandas adhibetur. 

## Natura Citaloprami 
### Natura chemica 
Structura chemica (RS)-1-(3-Dimethylaminopropyl)-1-(4-fluorphenyl)-3H-2-benzofuran-5-carbonitrilum et massa molaris 324.39 g/mol est. Codex ATC est N06AB04. 

### Natura pharmacologica 
### Pharmacodynamica 
Citalopramum imprimis inhibitor reabsorptionis serotonini affinitate sui notate cum transportatore serotonini (*SERT*) est, Ki = 1.6 (Sertralinum: 2.0) habens. 

Praeterea Citalopramum histamini- et serotonini- et adrenergica et acetylcholini muscarinicareceptoria obsidet. 

### Pharmacocinetica 
Tempus semivitae biologicum t_{\frac{1}{2}} longus (circa 36 horae) est. Citalopramum cytochromatis CYP2D6 inhibitor est. Excretio est per urinas. 

## Effectus Citaloprami 
### Effectus secundarii 
Exempli (!) sunt:
* Prolongatio intervalli QT
* Incrementum secretionis hormontis prolactini

 
* Depressio
* Pharmacologia

## Notae 
Categoria:Antidepressiva
Categoria:Intervallum QT prolongatum
Raesonia

**Raesonia** (Finnice *Raisio*; Suecice *Reso*) est oppidum Finnicum fere 24 600 incolarum in regione Finnia Propria, in provincia Finnia Occidentali situm. Prima mentio de oppido Raesoniae est ab anno 1292.
Hodie Raesoniae situm est secundum maximum pantopolium Finnicum, nomine *Kauppakeskus Mylly* (scilicet *Pantopolium Molae*).
Urbes et oppida vicina sunt Aboa, Masku, Rusko, Vallis Gratiae.

## Notae
## Nexus externi 
* Situs interretialis municipii 

Categoria:Urbes Finniae
Categoria:Urbes et municipia Finniae Propriae
Palatium Imperatorium Kyoto

thumb|Porta formalis *Kenreimon.*
[thumb|Shishinden, [aedificium publicum.]]
thumb|Seiryōden, domus privata religiosaque imperatoris.
[thumb|[Solium chrysanthemi apud Shishinden]]
thumb|Simulatio Palatii Imperatorii Kyoto
[thumb|Despectus in palatium e caelo, directione dexter flumen [Camovius (aquae Iodovicae)|Camovius fluit]]
**Palatium Imperatorium Kyoto** (Iaponice 京都御所) est palatium ac sedes solii Imperatoris et caput Iaponiae ab anno 794 ad annum 1867 (de facto) locu Kyoto.

Inter aedificia *Shinshieden* (Iaponice 紫宸殿) est carissma, ubi ritus publici facti sunt et solium chrysanthemi stat adhuc hodie. Aedificium *Seiryōden* (Iaponice 清涼殿), domus privata et religiosa et *Otsugegoten* (Iaponice 御常御殿) domus privatum Imperatoris ante aetatem Meiji est. Porta formalis *Kenreimon* (建礼門) appellatur, qua numquam nisi ad ritum magnum celebrandum utuntur.

## Notae 
*Palatium Imperiale Tokiensis
*Heijō-kyō
*Villa imperialis Katsura

## Nexus externi 
*Situs proprius (Iaponice)
*Situs proprius (Anglice)

Categoria:Kyotum
Categoria:Aedificia Iaponiae
Categoria:Domus principales
Categoria:Familia Imperialis Iaponiae
Onias (Circinator)

[thumb|250px|Oniae sepulcrum in [Asor Galilaeo]]
**Onias** (Hebraice חוני המעגל *Ḥōnī ham·Mǝˁaggel* id est "Onias Circinator”) erat sapiens Iudaicus in saeculo primo a.C.n., cui attribuuntur miracula. Dicitur Deum alloqui potuisse tamquam puer patrem, et Deus similiter eum dilexisse.

## Circinatio 
Oniae fama maxima est pluvias ab deo feliciter oravisse circulo in terra descripto, quae fabula in Thalmud narratur:

## Exitus 
Secundum Flavium Iosephum, Onias summum diem obiit in bello civili inter fratres Hasmonaeos Hyrcanum II (cui favebant Pharisaei, et consulebat Antipater Idumaeus) et Aristobulus II (cui Sadducaei). Hyrcanus enim eum ceperat, et iussit contra hostes Deum orare, at Onias omnino recusabat utris partibus contra alteras favere:

In Thalmude alia fabula narratur, ubi Onias obdormit neque suscitatur ante septuagesimum annum, post quem nemo eum novit. Nullo homine eum agnoscente, Onias misericordiam Dei orat, et de vita decedit. 

Rabbi Samuel Eidels (qui *Maharal* dicitur) concordiam inter duas narrationes petit, proponens Oniam a militibus Hyrcani interfectum “praesumi,” sed re vera septuaginta annos edormuisse.
thumb|Oniae inscriptio sepulchralis.
Prope oppidum Asor Galilaeum traditur esse situs sepulchri Oniae, et monumentum ibi erectum est.

## Notae 
Categoria:Rabbini
Categoria:Iudaei
Index maximarum urbium Germaniae

thumb|Tabula urbium maximarum.
Hic est **index urbium maximarum Germaniae**. In Germania, magna urbs (*Großstadt*) est urbs cui sunt plus quam centum milia incolarum. Sunt ex anno 2024 in Germania septuaginta novem tales urbes, quarum magna pars (viginti novem) in Rhenania Septentrionalis-Vestfalia iacent. Quattuor urbes (*Millionenstädte*) habent plus quam decies centena milia incolarum: Berolinum, Hamburgum, Monacum, Colonia Agrippina.

## Nexus externi 
* Numerus incolarum urbium in situ censûs Germanici

Germania
Categoria:Urbes Germaniae
Cinis

thumb|Cinis ignis castrensis 
**Cinis**  est "pulvis, in quem res combustae rediguntur." Aliis verbis, est rei combustae residuum solidum (non liquidum et non gaseum). Distingui possunt cinis ligni, cinis carbonis, cinis vulcanius, et cetera.

*Favilla* vel *fuligo* est cinis ille tenuior ac levior qui exstincto igne remanet; *favilla* etiam dicitur de cinere igne mixto.

Ex cinere lixivia (potassium hydroxidum vel sodium hydroxidum) extrahi potest, quae in fabricatione saponis adhibetur.

## Notae 
Categoria:Ignis
Corax

::* Corax (rhetor), antiquissimus rhetor Siculus 
::* Corax (mons), mons in Sarmatia 
::* Corax (fluvius)
::* Corax, nomen viri qui poetam Archilocum interfecit.
::* Corax, gradus religionis Mithraicae
Xerophyllum tenax

thumb|*Xerophyllum tenax*
***Xerophyllum tenax*** est planta florens herbacea quae, quamquam *Gramineae* (vel *Poaceae*) similis sit, vere Familiae *Liliacearum* secundum classificationem traditam (vel *Melanthiacearum*, secundum classificationem quae phylogenetica nuncupatur) est.

Flores sustinet magnus paniculus subalbus qui e foliis rosularibus surgit.

## Nexus externi 
* [De *Xerophyllo tenaci.*](http://calscape.org/Xerophyllum-tenax-(Beargrass))

Categoria:Liliales
Categoria:Taxa Nuttall
Categoria:Species plantarum
Thamnophilidae

**Thamnophilidae** sunt magna familia avium Passeriformium, quae locos subtropicos et tropicos Americae Mediae, et Americae Australis, a Mexico ad Argentinam habitant. Sunt plus quam ducentae species. Familiae propinquae sunt Furnariidae, Formicariidae, ac Conopophagidae.

## Nexus externi 
* De Thamnophiliidis in *The Internet Bird Collection* 

Categoria:Passeriformes
Categoria:Taxa Swainson
Categoria:Taxa 1824
Onomata Kechiasmena

***Onomata Kechiasmena*** (Graece Ὀνόματα Kεχιασμένα, i.e. *nomina cruce scripta, cricigrammata*) ab anno 2015 est periodicum aenigmatum Graece scriptum et per interrete libere emissum, quod ludos aenigmataque continet: crucigrammata, inquisitiones verborum, alios ludos verborum. Continet etiam sectionem nuntiorum et pictam historiolam Astericis Galli. 

Lucas Cupidus (Luca Desiata) curator est. Lydia Ariminensis, Theodorus (Θεόδωρος), Ἰήτης sunt adiutores consilii editorum.

## Notae

## Nexus externi 
*Situs proprius, mylatinlover.it
*pars septima

Categoria:Periodica
Categoria:Incepta 2015
-
Categoria:Lingua Graeca antiqua
Daniel Gianotti

**Daniel Gianotti** (natus Calerni, vicus Fani Sancti Hilarii die 14 Septembris 1957), presbyter Ecclesiae Catholicae ac a die 11 Ianuarii 2017 episcopus cremensis est. 

Consecratus presbyter anno 1981, die 11 Ianuarii 2017,  papa Franciscus eum episcopum Archidioeceseos Cremensis nominavit.

## Notae 

## Nexus externus 
* 

Categoria:Episcopi Ecclesiae Catholicae
Categoria:Incolae Italiae
Tabellae defixionum (Aquae Sulis)

**Tabellae defixionum** centum et triginta in thermis Romanis Aquarum Sulis anno 1979 repertae sunt. Inter saecula secundum et quartum p.C.n. lingua Latina vulgari scriptae sunt. Hae tabellae invocant deam Celticam Sulin atque maledicunt furibus qui bona deae rapuerint.

## Bibliographia 
* J. N. Adams (1992). "British Latin: the text, interpretation and language of the Bath Curse Tablets". *Britannia* vol. 23 pp. 1-26. JSTOR

Categoria:Aquae Sulis
Categoria:Inscriptiones
Categoria:Religio Celtica
Categoria:Documenta Latina aetatis Imperii
Sagu

thumb|275px|Ecclesia urbis in vico Karuna sita.
thumb|Situs communis.
**Sagu** (Finnice *Sauvo*) est municipium Finnicum fere 3 000 incolarum in regione Finnia Propria situm. Prima mentio de municipio Sagus est ab anno 1335 in documentis Ecclesiae Cathedralis Aboensis. Ecclesia autem municipii Saguensis constructa esse aestimatur saeculo quinto decimo. Urbes et municipia vicina sunt Kimito, Oppidum Sanctae Catharinae, Pargas, Pemar, Sala.

## Notae
## Nexus externi 
* Situs interretialis municipii 

Categoria:Urbes et municipia Finniae Propriae
Categoria:Urbes Finniae
Anucis

**Anūcis** *-is, f.*,  (Aegyptie *ˁnq.t*, prius fere /ʕaˈnaːq’Vtʰ/ dein /ʕaˈnuːq’ǝ/, "fluidam" significans) erat dea Aegyptia, praesertim Syenae et Seti culta, cum Nilo sociata. Per interpretationem Graecam Vestam esse dicitur. et multo postea Amenophis II Dynastiae 18 sacellum etiam dedicavit. In Regno Novo erat pompa fluviatica Deae mense Pachon
[thumb|left|200px|Anuci [Sesostris III et Nephotes I Seti offerunt.]] 

## Notae 

Categoria:Dei Aegyptii
Diana Est

***Diana Est*** est pseudonymum Cristinae Barbieri, cantricis Italicae, Mediolani natae 12 Iunii 1963. Quod originem trahit e duobus vocabulis Latinis, **Diana** (dea) et **est**, i.e. tertia persona singulari modi indicativi verbi *esse*. Vestigia etiam linguae Latinae in verbis cantiunculae "Tenax" audiri possunt, quae hanc sententiam continent: "Sed modo senectus morbus est. Carmen vitae immoderatae hic [sic] est tenax tenax."

*Cultura popularis
*Nova Unda

## Notae

## Nexus externi
*Cursus Dianae Est iocose narratus.

Categoria:Mulieres
Categoria:Cantores Italiae
Bellonia

thumb|200px|Ecclesia Belloniae.
thumb|100px|left|Situs Belloniae communis.
**Bellonia** seu **Polemopolis** (Finnice *Sodankylä*; lingua Samica Septentrionali *Soađegilli*) est commune Finnicum fere 8800 hominum (anno 2014) in Lapponia situm. Areā secundum maximum Finnicum commune est; maximum autem, Inari, trans limitem septentrionalem Belloniae communis iacet. Alia communia vicina sunt Kemiiarvi, Kittila, Pelkosenniemi, Savukoski, atque Rovaniemi oppidum. In orientali autem vicina Belloniae communis est Russia.

Nomen Finnicum *Sodankylä* ex nominibus duobus coniungitur: *sodan*, quod casus genetivus est *sota* (bellum) nominis, atque *kylä* (vicus). Ergo "vicum belli" significat *Sodankylä*.

## Notae
Categoria:Urbes et communia Lapponiae Finniae
Gudlaugus Thor Thordi filius

**Gudlaugus Thor Thordi filius** (Islandice *Guðlaugur Þór Þórðarson,* natus Reykiavicae die 19 Decembris 1967) est politicus Islandiae.

Alumnus est universitatis Islandensis ubi scientiae politicae studuit. Sodalis factionis Independentiae legatus est ab anno 2003 apud parlamentum Islandicum. Minister valetudinis fuit, primo ministro Geir H. Haarde, a die 24 Maii 2007 usque ad 1 Februarii 2009. A die 11 Ianuarii 2017 minister rerum externarum meret, primo ministro Biarnio Benedicti filio.

## Notae 
## Bibliographia 
* "Ell­efu lykl­ar skiptu um hend­ur" in *Morgunblaðið* (11 Ianuarii 2017) 

## Nexus externi 
* Vita apud parlamentum Islandicum
* Situs privatus

Categoria:Nati 1968
Categoria:Homines vivi
Categoria:Politici Islandiae
Categoria:Alumni Universitatis Islandiae
Ringo Deathstarr

[thumb|Ringo Deathstarr personantes ex vivo propter The Globe, [Cardiffa (Cambria), vigesimo tertio die Novembris, anno duobus milibus et decem.]]

**Ringo Deathstarr** est grex musicus Americanus qui personat musicam rockianam subgenere calciatospicientem (Anglice: *shoegazing*, vel etiam *shoegaze*). Ex urbe Austinopoli proveniunt membra ejus, quæ stat in Texia. Conditus est grex ab Elliott Frazier anno duobus milibus et septem, in quo phonodiscum durationis extentæ vulgaverunt eodem gregis nomine. Multi singulares sunt hunc phonodiscum secuti, atque multi circuiti internationales, in quibus utrasque ripas Americæ Septentrionalis attigerunt ac Britanniarum Regnum et Japoniam. Primus phonodiscus gregis longiturnus apparuit Februario anni duorum miliarum et undecim, sub nomine *Iter Coloratum* (vulgo: *Color Trip*), et cum societate musica Club AC30. Circumierunt cum grege The Smashing Pumpkins (fortasse maximo generis calciatospicientis noto) annis duobus milibus undecim et duobus milibus duodecim. Nomen gregis Ringonis Deathstarr est agnominatio inter *Ringonem Starr*, qui tympanista gregis The Beatles fuit, et *Death Star* vel Latine "Stella Mortis," quæ est arma stellaris e pellicula Bellis Stellaribus.

## Historia 
Grex est primo inceptus a Frazier in vico ejus natali, nomine "Bellus Mons" (vulgo: *Beaumont*), sed mox se transduxit in Austinopolim quia ibi sunt plures greges musici. In hac urbe Frazier novit citharistam Renan McFarland, citharistam gravem Alexandram Gehring, ac tympanistam Dustin Gaudet. Primus gregis phonodiscus, nomine quoque *Ringo Deathstarr*, a societate *SVC Records* est vulgatus in autumno anni duorum miliarum et septem in Britannia, et a societate *Fan Death Records* anno duobus milibus et novem. Postquam cum pluribus carminibus est denuo vulgatus sub nomine *Candescentor* (vulgo: *Sparkler*). Post aliquos alios annos, expulsaverunt citharistam Renan McFarland et tympanistam Dustin Gaudet, sustinentes Alexadram Gehring et addentes Daniel Coborn ut tympanistam. Personaverunt apud Reverence Festival anno 2009, quo societas Britannica *Club AC30* eos assumpsit. Postquam phonodiscus gregis *Iter Coloratum* est vulgatus denuo a societate *Sonic Unyon* in America Septentrionale, atque a societate *Vinyl Junkie* in Japonia.

## Phonodisci 
[thumb|Ringo Deathstarr in [Telavivum|Vernicolle, Augusto 2013]]
### Alba in studione musica facta 
* *Colour Trip* (2011)
* *Sparkler* (2011)
* *Mauve* (2012)
* *Pure Mood* (2015)
* *Ringo Deathstarr* (2020)

### Phonodisci durationis extentae (vulgo: *EP*) 
* *Ringo Deathstarr* (2007)
* *Shadow (EP)* (2011)
* *Gods Dream (EP)* (2013)

### Singlulares 
* "In Love" (2009)
* "You Don't Listen" (2009)
* "Dream About Me" / "Tambourine Girl" (cum grege The Depreciation Guild) (2009)
* "So High" (2011)
* "Rip" (2012)

## Notae 

Categoria:Greges musicae rock
Categoria:Greges musici Civitatum Foederatarum
Florinus Iordache

**Florinus** (Dacoromanice *Florin*) **Iordache** (natus die 14 Decembris 1960 in Caracal) machinator, iuris prudens atque rerum politicarum peritus Dacoromanicus est.

## Institutio et munus 
Ad annum 1985 Iordache apud Universitatem Craiovensem mechanicae studebat. Tum ad annum 1996 in fabricis in Caracal urbe patria machinator operam dedit. Ad annum 2002 etiam in Craiova studium iurisprudentiae absolvit.

## Cursus honorum 
Anno 1996 primarius vicarius Caracal electus est et ad annum 2000 mansit. Tum Iordache sodalis factionis PSD (tum PDSR vocata) factus est et primo legatus ad Cameram Legatorum Romaniae electus est, quod officium ad hunc diem administravit. A die 13 Iunii 2016 ad usque 21 Decembris 2016 etiam praeses huius camerae fuit. Die 4 Ianuarii 2017 minister iustitiae in consilio ministrorum Sorin Grindeanu nominatus est. Iam die 9 Februarii 2017 se a magistratu se recessurum annuntiavit, quod ei decretum de amnestia politicorum crimini datum est. Die 10 Februarii Anna Birchall ei pro tempore successit.

## Familia 
Iordache uxorem duxit atque filiam habet.

## Nexus externi 
* Curriculum vitae in situ interretiali Camerae Legatorum Romaniae

## Notae 
Categoria:Alumni Universitatis Craiovensis
Categoria:Machinatores Romaniae
Categoria:Legati Camerae Legatorum Romaniae
Categoria:Praesides Camerae Legatorum Romaniae
Categoria:Ministri iustitiae Romaniae
Caedes in navi Zong

[thumb| (*The Slave Ship*), [pictura olearia a Iosepho Turner picta, argumento ex caede *Zong* capto (Burroughs 2010: 106).]]
'*Caedes in navi *Zong'''* fuit internecio 133 servorum Africanorum a nautis *Zong* navis servorum diebus post diem 29 Novembris 1781 facta. Syndicatus venalicius Gregson, Liverpolii situs, qui navem tenebat, ea in  Atlantico utebatur. Ex consuetudine talium societatum, cautionem pro servis praestiterat (pecunia data de iacturis servorum sarciendis caverat). Cum post errores navigationis magna pars aquae potabilis consumpta fuisset, nautae servos in mare proiecerunt ut submergerentur, partim ad nautas servandas, partim ad pecuniam pro servis datam recipiendam, ne argentum perderent propter servos qui aqua carentes in navi mortui essent.

Postquam navis in  portum Iamaicensem venit, eius possessores a cautionis praebitoribus pecuniam pro iacturis servorum postulaverunt. Illi cum pendere recusavissent, a navis possessoribus in iudicium vocati sunt. In causa *Gregson v Gilbert* (1783; 3 Doug. KB 232) iudicatum est interfectionem servorum aliquando legitimam esse et praebitores cautionis pro mortuis servis pendere debere. Deinde in appellatione , iudex principalis, contra possessores navis iudicavit propter nova indicia quae culpam navarchi et nautarum demonstraret.

Post primum iudicium, Olaudah Equiano  nuntium de caede adversario servitutis  dixit, qui frustra laboraverat ut nautae homicidii accusarentur. Propter disceptationem legitimam, fama de caede late divulgata est, saeculo duodevicensimo exeunte, saeculo undevicensimo ineunte motum abolitionismi excitans, cui res *Zong* fuit signum immanitatis venalicii. Societas ad abolitionem venalicii efficiendam anno 1787 condita est. Anno sequenti, Parlamentum Britannicum primam legem de venalicio tulit, quae numerum servorum in una nave permissum determinavit. Anno praeterea 1791, Parlamentum prohibuit ne societates cautionis pecuniam possessoribus navium pro servis eiectis redderent.

Caedes in navi *Zong* scriptores et artifices ad opera creanda movit. Londinii anno 2007 commemmorata est inter conventus qui Actum de abolitione venalicii anni 1807 celebraverunt. Monumentum de servis in *Zong'' interfectis ad flumen Black Iamaicae positum est.

## Notae 
### Commentarii 
### Fontes 
## Bibliographia
* .
* .
* .
* .
* .
* .
* .
* .
* .
* .
* .
* .
* .
* .
* .
* .

Categoria:Interfectio
Categoria:Naves
Categoria:Servitus
Categoria:1781
Corax (rhetor)

**Corax** (Graece Κόραξ), rhetor Syracusanus, Empedocli philosophi discipulus, quinto saeculo a.C.n floruisse tractatusque de arte sua primus scripsisse fertur, quorum operum exemplar iam exstat nullum.
 
Sic in dictionario historico quodam:

* Ars rhetorica
* Sicilia

## Nexus externi 
* De Arte rhetorica condita

## Notae 
Categoria:Oratores
Categoria:Scriptores Graeci antiqui
Gelasius

**Gelasius** praenomen est. Notissimi Gelasii sunt:

## Sancti Ecclesiae 
* Gelasius (mimus) (vel *Gelasinus*, obiit 297), qui martyrium Heliopoli Phoeniciae Diocletiano Caesare subiit; cuius festus dies 27 Februarii&nbsp;. 

* Gelasius Palestinus, quinto saeculo, monachus Palestinus ; cuius festus dies 31 Decembris 
* Gelasius I († 496), papa Ecclesiae ab 492 ad 496 ; cuius festus dies 21 Novembris.

## Alii 
* Gelasius II (1060 - †1119), vel *Ioannes Coniulo* vel *Ioannes Gaetensis*, papa Ecclesaie, a die 24 Ianuarii 1118 usque ad diem 28 Ianuarii 1119.
* Gelasius Caesariensis, episcopus palestinus, qui in ultimis annis quarto saeculo p.C.n. vixisse, Historiaeque Ecclesiae Eusebii Caesariensis addidisse fertur novos libros, qui deperditi sunt.

## Notae
Augustinus Jianu

**Augustinus** (Dacoromanice *Augustin*) **Jianu** (natus die 23 Maii 1986 in Craiova) rerum politicarum peritus Dacoromanicus est.

## Institutio et munus 
Jianu, postquam scholam anno 2005 absolvit, apud Universitatem Bucarestensem ad annum 2011 informaticae studebat. Diversis pro institutis et societatibus operam dedit et consiliarius consilii ministrorum de securitate computatrum fuit.

## Cursus honorum 
Jianu die 4 Ianuarii 2017 minister communicationis et societatis informaticae in consilio ministrorum Sorin Grindeanu nominatus est. Cum ceteri ministri huius consilii die 14 Iunii eiusdem anni iussu Livii Dragnea se a magistratibus recederent, Jianu officium tenuit, dum Grindeanu motu parlamenti die 29 Iunii 2017 dismissus est. Minister communicationis novus Lucianus Şova ei successit.

## Nexus externi 
* Biographia apud agerpres.ro die 3 Ianuarii 2017

## Notae 

Categoria:Alumni Universitatis Bucarestensis
Categoria:Ministri communicationis et societatis informaticae Romaniae
Babatha

[[Fasciculus:BabathaScroll.jpg|thumb|right|Babathae documentum quoddam (*P.Babatha 16*):Pittacium apographae quattuor palmetorum quae possidebat.]]
**Babatha** (Graece Βαβάθα, Aramaice בבתא), plenius **Babatha Simonis filia Maozena** fuit Iudaea qui oppidum Maoza in regione Iordanis (nunc in Iordania) sita ineunte saeculo 2 habitabat. Igael Iadin archaeologus anno 1960 marsupium scorteum in situ nunc Spelunca Epistularum dicto,  invenit, documentis Babathae propriis repletum, quae ad matrimonia, cessiones mancipiorum, tutelam et ita porro, inter annos 96 et 134, spectant, et vivido modo multa de vita Iudaeae ordinis medialis sed nihilominus satis provecti (et locupletis) eo tempore nos docent, necnon de re scribali et legali in Imperio Romano. 

## Vita
Babatha anno fere 104 Maozis nata est, sine fratribus ut videtur, nam parentibus mortuis palmeti patris heres erat. Viro (nomine Iesu Iesutis filius) primo nupserat, filium (nomine etiam Iesu Iesutis filius) pepererat, et marito viduata est ante annum 124. Ante proximum annum denuo alteri viro (nomine Iudas Eleazari Chthusionis filius) nupsit, qui tria palmeta Engadis habebat, atque uxorem alteram (Mariamen Beani filiam) et filiam (Selampsionen). Non constat, polygamia iam ab Iudaeis illius aetatis in usu, utrum Iudas ambabus cum uxoribus, an utraque habitaret.

## Analysis
Documenta de matrimonio altero indicia dant quomodo res inter coniuges se haberent: secundum pactionem nuptialem, debita Iudatis damno Babathae  inhaerent, quod saltem quod ad rem fiscalem spectat quandam aequalitatem indicare videtur. Item, secundum documentum anni 128, Iudas pecuniam a Babatha sine usura mutuatus est, quod demonstrat eam fiscum suum apud se, adhuc etiam in coniugio, conservavisse. Iudate anno 130 defuncto, Babatha mancipia Engadena viri ut debita eius recuperaret expropriavit.

Aliud documentum studii dignum spectat ad tutelam Iesutis, Babathae filii. Anno 125 Babatha in tutores filii sui patre orbati causam egit, quod parcius et restringenter patrimonium eius distribuerent, petens ut filii tutelam et horum quae ei pertineret sibi transferretur.

## Obitus
In novissimis documentis in marsupio repertis, Babatha Engedas ire vocata est, nam Mariame uxor prima Iudatis causam in eam agit de rebus viri defuncti. Ergo, videtur circum Engada fuisse anno 132, itaque paene certum est eam in medium belli Barchochebae raptam esse. Verisimile est Babatham, Mariamen, cum familia sua in montes fugisse, et, quod documenta in cavo relincta sunt neque umquam recepta, et prope iacebant ossa viginti cadaverum, Babatham ibi in speluncis diem summam obiisse.

## Notae

## Nexus externi
*Documenta:
** Papyri, praesertim Graece scriptae, in DDbDP
** Papyri Aramaice scriptae in CAL
** Subsriptiones Aramaicae papyris Graecis in CAL.
* Babathae stemmata
*Vita Babathae secundum NOVA

## Vide etiam 
* Salome Comaise
Toefsala

thumb|275px|Ecclesia Toefsalensis.
**Toefsala** (Finnice *Taivassalo*; Suecice *Tövsala*) est commune Finnicum 1&thinsp;660 incolarum (anno 2020) in regione Finnia Propria situm. Primum documentum de municipio est testamentum cuiusdam principis ab anno 1326. Fertur autem iam anno 1155 viccingos in locis municipii hodierni versari, eodemque anno Upsaliae episcopum Henricum incolas Toefsalenses convertere Christianos. Urbes et municipia vicina sunt Gustavia Alandorum, Masku, Neostadium, Vallis Gratiae, Waemo, Wirmo. 

## Notae 
Categoria:Urbes et municipia Finniae Propriae
Categoria:Urbes Finniae
Florinus Nicolaus Jianu

thumb|left|Florinus Jianu (sextus a laeva in consilio anno 2015 depictus 
**Florinus Nicolaus** (Dacoromanice *Florin nicolae*) **Jianu** (natus die 30 Decembris 1976 in Slatina in Olt circulo) rerum politicarum peritus Dacoromanicus est.

## Institutio  et munus 
Jianu apud Universitatem Bucarestensem ad annum 1999 mathematicae studebat et deinde ad annum 2001 apud Scholam Nationalem Studiorum Politicorum et Administrativorum sortibus humanibus. Tum in administratione praesidis Romaniae operam dedit. 

## Cursus honorum 
Mensibus Martii ad usque Decembrem 2014 minister delegatus societatum minorum in consilio ministrorum Victoris Pontae fuit. Die 4 Ianuarii 2017 ei isdem magistratus in consilio ministrorum Sorin Grindeanu translatus est, nunc minister sui iuris in ministerio nuper creato. Iam die 2 Februarii 2017 se ab hoc magistratu recessit, quod consilium collegarum eius amnestiam criminum corruptionis decreverat. Hoc decreto Livius Dragnea, praeses factionis PSD, crimine absolutus est.  

## Familia 
Jianu uxorem duxit atque filiam habet.

## Nexus externi 
* Biographia Florini Jianu apud stiripesurse.ro die 3 Ianuarii 2017

## Notae 

Categoria:Alumni Universitatis Bucarestensis
Categoria:Alumni Scholae Nationalis Studiorum Politicorum et Administrativorum (Bucaresta)
Categoria:Oeconomi Romaniae
Categoria:Ministri commercii Romaniae
Aëronautica

[thumb|[Ponto Spatialis|Ponto spatialis *Atlantis* onerans in Shuttle Carrier Aircraft.]]
[thumb|upright=0.8|Axes ut [aëroplanum|aëroplani applicationes gubernent.]]
**Aëronautica** (a verbis Graecis ὰήρ 'aer' et ναυτική (τέχνη) 'ars navigandi') est scientia adumbrandarum fabricandarumque machinarum volandi capacium atque ars gubernandarum aeronavium. Quae studia etiam ad operationes vehiculorum aëriorum et rochetarum pertinet. Societas Regia Aeronauticae Britannica agnoscit aspectus "Aaeronautical Art, Science and Engineering"(Aaeronauticalis Ars, Scientia et Machinaria) et "The profession of Aeronautics (Ille Professio Aeronautica-dictum quod Astronauticam comprehendit)."

Dum terminus—ad verbum significans 'artem nautarum aeriarum'— attigisset primum solum ad scientiam gubernationis aeronavis, adhunc extensus est ut comprehendit tecnicas rationes et aspectos aeronavigari. Verbum "aviatio" (navigatio aerea) adhibetur pro aeronautica sed aëronautica comprehendit vehiculum aerium leviore aere, sicut navis aeria sed aviatio non id comprehendit. Aeronauticae potissima pars ad aerodynamica dedicatur.

## Notae 
## Bibliographia 
* 
* 
* 

## Nexus externi 
*Commentarius Interretelis Encyclopaediae Britannicae de aeronautical engineering
*Commentarius Interretelis ex magisterio NASA

Categoria:Aerodynamica
Categoria:Aeronautica
Chrystia Freeland

**Chrystia Freeland**, nomine pleno nativo *Christina Alexandra Freeland* (in Urbe Fluminis Pacis ("Peace River") nata die 2 Augusti 1968) est politica Canadae.

Patre colono, matre in castris refugorum in Germania e parentibus Ucrainicis nata, Chrystia Freeland in Canada atque Italia educata est, ubi collegium Mundi Uniti Adriaticum frequentavit. Alumna est Collegii Radcliffiensis in Universitate Harvardianae et Universitatis Oxoniensis, rerum Russicarum et Slavonicarum studiosa. Deinde Kioviae, Londinii, Moscuae, Novi Eboraci diurnaria et editrix operam dedit diariis *Washington Post* et *The Economist*, sed praesertim *Financial Times*. Toronti ab anno 1999 usque in 2001 editrix vicaria *Globe and Mail* fuit. His annis libros divulgavit *Sale of the Century* anno 2000 de capitalismo Russico, *Plutocrats* anno 2012 de mercatoribus divitibusque mundialibus.

[thumb|upright=2|Ministrae rerum externarum [Indonesiae Retno Marsudi, Unionis Europaeae Friderica Mogherini, Coreae Meridianae Gang Gyeong-hwa, Australiae Iulia Bishop, Canadae Chrystia Freeland, Singapurae in urbe apud ASEAN die 4 Augusti 2018 pictae]]
In Canada iterum ab anno 2013 habitans, factionis liberalis socia, legata est a die 25 Novembris 2013 ad parlamentum Canadense pro circulo medii Toronti. Die 4 Novembris 2015, Iustino Trudeau primo ministro, minister a commercio internationali facta est. A die 10 Ianuarii 2017 minister a rebus externis meret, atque a die 20 Novembris 2019 prima ministra vicaria.

## Notae 
## Bibliographia 
* Leyland Cecco, "Chrystia Freeland: Canada's new deputy PM who could prove crucial for Trudeau" in *The Guardian* (21 Novembris 2019)
* Gordon Isfeld, "Chrystia Freeland urges ‘building bridges, not walls’ to trade following Canada-EU agreement" in *Financial Post* (31 Octobris 2016) 

## Nexus externi 
Categoria:Alumni Collegii Radcliffiensis
Categoria:Alumni Universitatis Oxoniensis
Categoria:Diurnarii Canadae
Categoria:Politici Canadae
Systema viarum inter civitates Civitatum Foederatarum

thumb|Tabula viarum inter civitates quae hodie sunt
[thumb|Exemplum signi viae inter civitates: [I-80]]
**Systema viarum inter civitates Civitatum Foederatarum** (Anglice *Dwight D. Eisenhower National System of Interstate and Defense Highways*, sed saepius *Interstate Highway System*) est systema reticulatum viarum autocinetarum quae est pars Systematis nationalis viarum Civitatum Foederatarum. Systema nominatum est ex praeside Dwight D. Eisenhower, qui eius creationem promovit. Acto auxilii foederalis viarum (*Federal-Aid Highway Act*) anno 1956 lato, systema construi coeptum est, et prima pars post triginta quinque annos perfecta est, quamquam constructio nonnullarum viarum urbanarum rescissa est. Hodie systemati est longitudo totalis 47&nbsp;856 milium passuum (77&nbsp;017 chiliometrorum).

## Notae 

## Bibliographia 
* 
* 
* 

* Via inter civitates 15

## Nexus externi 
* Historia systematis viarum inter civitates in situ Adminsitrationis foederalis viarum

Categoria:Viae Civitatum Foederatarum
Ayman al-Ṣafadī

**Ayman al-Ṣafadī** seu litteris Arabicis أيمن الصفدي (in urbe al-Zarqāʿ natus anno 1962) est diurnarius et politicus Iordaniae.

Ayman al-Ṣafadī alumnus est universitatum Yarmūk (Arbelae in urbe Iordaniae) et Baylor (apud Waco in Texia). Hic arti diurnariae studuit. Diurnarius deinde operam dedit in Abu Dhabi, ubi mox director factus est societatis divulgatoriae *Abu Dhabi Media Company*. Postea in civitate natali director generalis fuit *Jordan Radio and Television Corporation*. In re politica primus minister vicarius, orator regiminis, consiliarius apud regem Abdullah II iam meruit. Die 15 Ianuarii 2017 minister a rebus externis creatus est, antecessore Nāṣir Ǧūda, primo ministro Hanī al-Mulqī.

## Nexus externi 
* Vita apud *World Economic Forum*

Categoria:Nati 1962
Categoria:Homines vivi
Categoria:Diurnarii Iordaniae
Categoria:Politici Iordaniae
Categoria:Alumni Universitatis Baylor
Categoria:Alumni Universitatis Yarmūk
Waemo

**Waemo** (Finnice *Vehmaa*) est municipium Finnicum fere 2 330 incolarum in regione Finnia Propria situm. Unaquaque aestate numerus incolarum quidem crescit, quoniam in Waemone fere 800 casae aestivae iacent. Urbes et municipia vicina sunt Laetala, Neostadium, Toefsala, Wirmo.

## Notae
Categoria:Urbes et municipia Finniae Propriae
Categoria:Urbes Finniae
Tornea Superior

thumb|200px|Prospectus hiemalis. Pone *Iso-Vietoinen* lacus congelatus.
thumb|125px|Situs communis.
**Tornea Superior** (Finnice *Ylitornio*; Suecice *Övertorneå*; Boreosamice *Badje-Duortnus*) est commune Finnicum fere 4 400 incolarum (anno 2014) in Lapponia provincia situm. In commune tres linguas adhibentur: Finnica, Suecica, Torniensis. Haec, sicut Finnica, est lingua Finno-Ugrica, et linguae Finnicae persimilis. 

Communia vicina sunt Pello, Rovaniemi, Tervola, Tornia, quorum longe maximum numero incolarum est Rovaniemi fere 61 200 hominum (anno 2014).

## Imagines

Imago:Ylitornio from Ainiovaara.jpg|Despectus ex Ainiovaara promunturio.
Imago:Ylitornion kristillinen opisto.png|Schola Christiana Torneae Superioris communis.
Imago:Ylitornio auringonlasku.jpg|Occasus Solis apud Torneam Superiorem.

## Notae
## Nexus externi
* Situs interretialis Torneae Superioris

Categoria:Urbes et communia Lapponiae Finniae
Codex ATC R

**Codex ATC R** est pars 
systematis classificationis Anatomici Therapeutici Chemicique 
Ordinis Mundi Sanitarii substantiarum quae effectus in systemate respiratorio habent. Hic sex gradus perscribuntur: 

*Per exemplum*: R**03** Substantiae morborum chronicorum obstructionum pulmonum  

← ad gradum alteriorem

## Notae

R
Schola Athenarum Italica

**Schola Italica Athenis** anno 1956 condita est, etsi litterarum ludi in capite Graeciae iam dudum existebant. Nova Schola Italica institutio ingenuarum litterarum ludus est, ubi pueri una cum puellis litteris se dant. Usque ad annum 2015 schola mixta, id est italica et graeca simul erat. Nunc schola tantum italica est. 

## Historia Scholae 
Scholae italicae in Graecia iam ab anno 1890 erant. Nam ex diplomate   exhibito in exedrio praesidis Scholae italicae in Athenis, anno 1890 facultas instituendi litterarum ludos ab administratione graeca magistro Angelo Morettio data fuit.  Sedes  illorum ludorum in variis aedificiis mediae urbis Athenarum collocata erat. Propterea, initio saeculi XX, palatium magnificum in via Patissiorum constructum est. Id palatium sodalitatis italicae in Graecia erat, sed aliquot annis post donatum Regno Italico  et apertum iam sicut "Domus Italiae" fuit. In hac "Domo Italiae" sedes omnium scholarum italicarum tunc in Athenis collocata fuit. Illae scholae, tametsi in tutela rectionis Italicae erant,  quaestiones illis provocatae a rectione Graeca frequenter illis solvendae erant.

Secundum indutias factas anno 1943, "Domus Italiae" per decem annos occupata ab administratione graeca fuit, mox restituta Rei Publicae Italicae. Anno 1952 commercium vicinitatesque inter Graeciam et Italiam enim consuetae denuo factae erant, quam ob rem litterarum ludus destinatus pueris et puellis nationis italicae aut mixtae, italicae graecaeque, conditus fuit. Aliquot annos post, mutua pactio graeca atque italica conclusa fuit, adeo  Schola Italica in Athenis et Schola Graeca Cognitionis Byzantiae Venetiis constitutae sunt. Nam Venetiis gens Maurocenorum (italice: Morosini) erat, cuius stirps (graece: Μαυρογένης) in Graecia vivebat et serviebat imperatori Turcarum.

Sedes Scholae in "Domo Italiae", videlicet in palatio aedificato in via Patissiorum,  colllocata fuit et moderata publice a magistro Graeco (gymnasiarcha) Italoque (praeses) erat. Scholae primus moderator graecus  (graece: gymnasiarcha) Georgius Zukes, philologus  insignis, fuit. Succesor suus Constantinus Demertzes, homo litteratus clarus nobilisque, erat ab anno 1957 ad illud 1983. Anno 1970 Schola ad summum gradum progressionis pervenit. Illo tempore alumnis omnibus ambos libellos scholasticos, graecum italicumque, docebantur; sed anno 1973, sedes translata et collocata in suburbio atheniense fuit et Schola divisa in duas partes, graecam et italicam, fuit. Hodie Schola Italica Athenarum litteras tantum Italis dat.

## Notae 
## Bibliographia 
* Tabularium Ministerii graeci Externarum, scrinium 1935, A/11.
* Antoniou, Davide, *Ιταλικά σχολεία στην Ελλάδα* (= Scholae italicae in Graecia), Athenis: Centre International de recherche Ésope, anno 2011
* Moroni, Chiara, *La Scuola Italiana di Atene: verso il bilinguismo e il biculturalismo?* Master ITALS in didattica della lingua e della cultura italiane a stranieri (Studiorum Universitas nomine Ca’Foscari), Venetiis, anno academico 2003-2004.

Categoria:Instituta eruditionis transmarina
Categoria:Athenae
Categoria:Constituta 1956
Erise

thumb|Erise Africanum de capsico.
**Erise** (Arabice هريسة *harīsa*) est genus pulmenti mediorientalis quod elisum vel tritum paratur. Sunt saltem duo cibi quae hoc nomine designantur, quorum alterum e frumento, alterum e capsico fit; est etiam erise de carne bubula.

## De nomine 
thumb|Erise Armeniacum de frumento.
Vox Arabica quae est هَريْسَة *harīsah* significat elisam (هرس *haras* 'elidere'; cf. vocem Hebraicam הרס *haras* 'destruere').

Variae orthographiae in operibus Latinis reperiuntur:
* **Erise**: Iambonini *Liber de ferculis* (saeculo 13) describit "*Erise* de frumento" (21), de oryza (22) et similia,
* **Habarisia**: Elbochasim medicus Bagdatensis, *Tacuinum sanitatis* (saeculo 13), 20
* **Alherisse**: Alpagi *Interpretatio Arabicorum Nominum* (saeculo 16), 78

## Erise de frumento 
thumb|upright=1.25|
[thumb|upright=1.25|*Erise von Reiß*: praeceptum Theodisce scriptum. [Iamboninus Cremonensis, *Liber de ferculis et condimentis* (MS Monacensis Cgm 415 ff. 5v-6r)]]
Erise de frumento Iamboninus describit, et usque ad hunc diem parant Armeni et Suri. Est quoddam genus pultis quod ex alicis, tritico eliso vel quodam frumento, et carne adiposa, saepissime agnina gallinaceave fit

## Erise de capsico 
Erise de capsico originem ab Africa Septentrionali (Tunisia, Libya, Algeria, Maroco, etc.) ducit, sed nunc per orbem in usu est. Est condimentum vel embamma, nempe ius pungens capsicatum, quod fit ex tritura capsicorum variorum (saepe *Baklouti* et serranorum inter alias) aromatumque et herbarum, exempli gratia allio, coriandri semine, croco, careo, et oleo.

## Erise de bubula 
Auctor *Thesauri beneficiorum mensaeque varietatum*, saeculo XIII vel XIV scribens, erise de carne bubula descripsit.

## Notae 
## Bibliographia 
; Praecepta
* saec. XIII exeunte : 
* saec. XIV : 

* Puls
* Seuc

Categoria:Embammata
Categoria:Ars coquinaria Algeria
Categoria:Ars coquinaria Armeniaca
Categoria:Ars coquinaria Marocensis
Categoria:Ars coquinaria Tunisiana
Categoria:Condimenta
Categoria:Ars coquinaria Libyca
Categoria:Pultes
Categoria:Alimenta e capsicis
Shirley Ayorkor Botchway

**Shirley Ayorkor Botchway** (Accrae nata die 8 Februarii 1963) est politica Ganae.

Shirley Botchway alumna est universitatis Westmonasteriensis in Anglia, ubi arti communicationis publicae, et universitas Ghanaënsis ubi administrationi studuit. Sodalis factionis patrioticae novae, legata est apud parlamentum Ganaënse a die 7 Ianuarii 2013 pro circulo Anyaa Sowotuom. Statim ministra vicaria a rebus externis facta est, praeside eo tempore Ioanne Atta Mills, ministra principali a rebus externis Hanna Tetteh. Cui die 10 Ianuarii 2017 ipsa succedit, praeside nuper electo Nana Akufo-Addo.

## Nexus externi 
* Vita apud parlamentum Ganaënse
* "Ayorkor Botchway is Foreign Affairs Minister-Designate" apud *GhanaWeb*

Categoria:Nati 1967
Categoria:Homines vivi
Categoria:Politici Ganae
Categoria:Alumni Polytechnici et Universitatis Westmonasteriensis
Categoria:Alumni Universitatis Ghanaensis
De signis

***De Signis*** est quarta in Verrem oratio, in qua Cicero furta Verris in signis et reliquis ornamentis Siciliae, cum publicis et sacris, tum privatis et profanis, ut, picturis in tabula et textili (hoc est vestibus stragulis), vasis aureis, argenteis, Corinthiis, Deliacis, gemmis, caet. demonstrat falsamque esse Hortensii defensionem qui ea empta esse a Verre, non ablata dicat. Nam neque per leges licere magistratibus in provinciis mercari quicquam, neque talia esse pretia, ut non ablata videantur. Inscribitur haec oratio *de signis*, quod furta in his commissa ad religionem pertinent, adeoque praecipua sunt.

## Fontes 
Partes huius textus transsumptae sunt ex editione libri ad usum Delphini quam hichttps://books.google.fr/books?id=EtoTAAAAYAAJ&dq=de%20signis%20argumentum%20valpy&hl=fr&pg=PA639#v=onepage&q=de%20signis%20argumentum%20valpy&f=false legere potes.

*Marcus Tullius Cicero
*Orationes Verrinae

## Nexus externi 
* Textus apud *The Latin Library*

Categoria:Marcus Tullius Cicero
Categoria:Orationes
Categoria:Litterae Latinae aetatis Rei Publicae
Categoria:Scripta 70 a.C.n.
Bavaria (discretiva)

**Bavaria** est:
* Bavaria, regio Germaniae
* Bavaria (dea), dea quaedam Germanica
* Nomen cervesiae cuiusdam
Latomiae

thumb|right|Una e Syracusarum **latomiis**
**Latomiae** (vel **lautumiae**, vel **latumiae**, Graece λατομίαι) fuerunt carcer publicus Syracusis. Quem carcerem Cicero sic describit:

Hic per plures menses Athenienses et eorum socii a Syracusanis anno 413 a.C.n. ad septem milia capti, multi in angusto loco, custoditi sunt. Exeunte septimo libro *Historiarum* Thucydides eorum miserrimam condicionem describebat. Cotylam aquae et  cotylas frumenti binas tantum accipiebant. Inter faeces et cadavera vitam agebant. Nocte algebant, per diem nihil a solis ardore tegebat. Sic morbis conficiebantur.
## De nomine 
Latomiae Syracusanae ita nuncupatae sunt quia omnes e vivo lapide excisae sunt. Nomen inde translatum est ad Tullianum carcerem, qui Romae erat.

## Notae 
Categoria:Carceres
Categoria:Syracusae
Pulmentum Turcicum

thumb|Pulmentum Turcicum.
**Pulmentum Turcicum** (Hebraice סלט טורקי) sive **pulmentum acre** (Turcice *acılı ezme*) est pulmentarium holerum minutatim concisorum in suco lycopersici quod saepe adhibetur in re coquinaria Turcica et Israelena.

Pulmentum solet e capsico rubro, cepa, petroselini et corandri foliis, minutatim concisi fieri, in iure lycopersicorum maceratis. Pulmentum cumino, sale, pipere conditur.

His praeceptis sunt qui addunt lycopersicos frustatim concisos, vel erise de capsico, vel capsica assa (loco crudorum).

Hoc pulmentum solet in gustationibus vel in margine apponi, et super panem edi.

## Nexus externi 
* Praecepta Turcica 
* Praecepta Israelena 

Categoria:Embammata
Gabriel Leș

**Gabriel Beniaminus** (Dacoromanice *Beniamin*) **Leș** (natus die 23 Decembris 1975) rerum politicarum peritus Dacoromanicus est.

## Eruditio et munus 
Leș apud Universitatem Timisvariensem oeconomiae studebat. Ab anno 2009 praefectus vicarius Satmarini circuli fuit.

## Cursus honorum 
Mense Octobri 2015 secretarius statalis in ministerio munitionis Romaniae nominatus est et emptiones armorum rexit. Die 11 Decembris 2016 pro factione PSD senator Romaniae electus est. Die 4 Ianuarii 2017 minister munitionis in consilio ministrorum Sorin Grindeanu factus est. Die 29 Iunii 2017, postquam consilium ministrorum Grindeanu iussu praesidis PSD Livii Dragneae sublatum est, noniam in novum consilium Michaelis Tudose intravit. Successor eius minister munitionis Hadrianus Ţuţuianu factus est.

## Nexus externi 
* Data senatoris Gabrielis Leș apud situm interretialem senatus Romaniae
* Biographia apud agerpres.ro die 3 Ianuarii 2017

## Notae 
Categoria:Alumni Universitatis Timisvariae
Categoria:Senatores Romaniae
Categoria:Ministri munitionis Romaniae
Codex ATC N05BA

**Codex ATC N05BA** est pars 
systematis classificationis Anatomici Therapeutici Chemicique
Ordinis Mundi Sanitarii substantiarum quae effectus in systemate nervoso 
cum substantiis psycholepticis et anxiolyticis et benzodiazepinorum substantiis derivatis (Benzodiazepinum) habent. 
Hic viginti et quattuor substantias perscribuntur: 

*Per exemplum*: Codex ATC N05BA03 Medazepanum

← ad gradum alteriorem

## Notae 
N
Bella inter Romanos et Persas

[thumb|250x250px|[Roma|Rome, Parthia and Seleucid Empire in 200&nbsp;BC. Soon both the Romans and the Parthians would invade the Seleucid-held territories, and become the strongest states in western Asia.]]
**Bella inter Romanos et Persas** fuerunt series certaminum inter civitates Romanorum Graecorumque et duorum imperiorum Iranicorum, Parthorum et Sassanidarum. Proelia inter Parthos et Romanos anno 54 a.E.V. coeperunt, et plenum bellum in fine liberae rei publicae susceptum est. Bella duraverunt, paucis pacis intervallis, in tempus Imperii Romani et Imperii Sassanidarum. Denique finita sunt cum Arabes Musulmani in terras Persicas invaderent, ruinam Imperii Sassanidarum efficientes et ingentes terras a Romanis orientalibus (Byzantinis) capientes.

Quamquam bella inter Romanos et Persas septem saecula durabant, fines satis stabiles manebant. Exercitûs, quasi unum funem trahentes, munimenta, oppida, provincias assidue diripiebant, capiebant, delebant, ac permutebant. Nulla pars satis copiarum habebat ut bellum procul a terris suis tamdiu gereret, nec longe progredi potebat ne vires suas comminueret. Vero ambi exercitûs terras ultra fines suas vicerunt, tum demum aequalitas fere semper restituta est. Finis inter duos hostes saeculo II E.V. mutata est: linea prior secundum Euphraten septentrionalem currebat; nova linea ad orientem, deinde partim ad septentrionem, currebat, per Mesopotamiam ad Tigrim septentrionalem. Etiam linea in Armenia et Caucaso mutata est.

## Bibliographia 

*
*
*
*
*
* Börm, Henning (2016). "A Threat or a Blessing? The Sasanians and the Roman Empire". In Binder, Carsten; Börm, Henning; Luther, Andreas (eds.): *Diwan. Studies in the History and Culture of the Ancient Near East and the Eastern Mediterranean*. Wellem, 615–646. 
*
*
*
*
*
*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

Categoria:Historia Europae
Categoria:Bella Romano-Persica
Categoria:Bella Romanorum
Iosephina Vidal

**Iosephina Vidal**, vulgo plene *Josefina de la Caridad Vidal Ferreiro* (die 18 Februarii 1961) est legata Cubae.

Alumna est Instituti Coniunctionum Internationalium Moscuae in urbe, quod ab anno 1979 usque in 1984 frequentavit. Inquisitiones deinde persecuta est apud institutum Civitatibus Foeederatis dicatum universitatis Havanensis. Ab anno 1991 in legatione Cubana iuxta Franciam, ab 1999 in legatione iuxta Civitates Foederatas Vasingtoniae in urbe operam dedit. Annis 1997 et 1998 continuoque ab anno 2003 apud ministerium rerum externarum Havanae operam dedit, semper de rebus Americae Septentrionalis laborans. Ibidem ab anno 2013 director generalis meret eius divisionis quae de Civitatibus Foederatis agit. Ab anno 2011 sodalis est congressus centralis factionis communisticae Cubanae.

## Bibliographia 
[thumb|upright=2|Legatione Civitatum Foederatarum apud [Havanam rursus aperta, adstant hymno nationali cantato die 14 Augusti 2015 Iosephina Vidal (ad sinistram), Ioannes Kerry, Galfridus DeLaurentis, Roberta Jacobson, Patricius Leahy (ad dextram)]]
* Boris Herrmann, "Profil: Josefina Vidal" in *Süddeutsche Zeitung* (20 Maii 2015)
* Dewayne Wickham, "Josefina Vidal vs. Caleb McCarry" in *Zanesville Times Recorder*; in *Havana Journal* die 12 Martii 2006 rursus editum
* Helen Yaffe, Jonathan Watts, "Top diplomatic negotiator in Cuba warns Trump: 'aggression doesn't work'" in *The Guardian* (17 Ianuarii 2017)

## Nexus externi 
* Vita apud ministerium rerum externarum Cubanum
* "Josefina Vidal Ferreiro" apud *EcuRed*

Categoria:Legati Cubae
Categoria:Alumni Instituti Coniunctionum Internationalium Moscuensis
Categoria:Alumni Universitatis Havanensis
Ergastulum

**Ergastulum** (graece: ἐργαστήριον, ab *ἐργάζομαι*, id est *operor*) locus est ad servorum magnum numerum custodiendum aptatus de quo Apuleius *de Magia* sic: "Quindecim liberi homines, populus est; totidem servi, familia; totidem vincti, ergastulum". Per metonymiam, *ergastula* pro ipsis servis, qui in ergastulo sunt, ponuntur.

* Servitus
* Carcer

## Nexus externi 
* De ergastulo (

## Notae 
Categoria:Carceres
Categoria:Servitus